Zápisnica
zo zasadnutia komisie školstva, kultúry a športu
konanej dňa  27. 8. 2013

Prítomní: podľa  prezenčnej listiny
Ospravedlnení: Katarína Ševčíková

PROGRAM:
1.	Rozbor činnosti a hospodárenia Knižnice Ružinov za I. polrok 2013
2.	Rozbor činnosti a hospodárenia Ružinovského športového klubu za 
      I. polrok 2013
                               3.   Organizácia školského roka 2013/2014 ZŠ a MŠ 
                               4.   Rôzne

K bodu 1/

        Predložený materiál uviedla pani PhDr. Horáková riaditeľka Knižnice Ružinov. Plán hlavných úloh na rok 2013, ktorý vychádzal z Podprogramu 9.1: Knižnica Ružinov (mestská časť Bratislava - Ružinov) stanovil dosiahnuť 5 250 čitateľov a 300.000 výpožičiek. Skutočnosť za I. polrok 2013 je 3.803 čitateľov, čo je 72,44%-tné plnenie plánu a 177.006 výpožičiek = 59,0%-tné plnenie plánu. V porovnaní s rovnakým časovým obdobím roku 2012 je to o 14 čitateľov menej, a o 21.191 výpožičiek menej.
        Plán kultúrno-spoločenských podujatí zameraný na pestovanie vzťahu k literatúre pozostával zo 120 plánovaných podujatí, pričom doteraz sa ich uskutočnilo 160 pre 3.047 účastníkov. Najväčšej pozornosti sa tešili hodiny hlasného čítania a projekt „Čítam, čítaš, čítame“,  Plán kultúrno-spoločenských podujatí zameraný na pestovanie vzťahu k literatúre pozostával zo 120 plánovaných podujatí, pričom doteraz sa ich uskutočnilo 160 pre 3.047 účastníkov. Najväčšej pozornosti sa tešili hodiny hlasného čítania a projekt „Čítam, čítaš, čítame“.                               
1.polrok 2013 Knižnica Ružinov ukončila s vyrovnaným výsledkom hospodárenia.                                
Členovia komisie jednohlasne predložený materiál vzali na vedomie  odporúčajú schváliť v MZ MČ Bratislava – Ružinov.

              K bodu 2/

       Predložený materiál uviedla pani Felcanová riaditeľka RŠK. Areály AHRŠ, ANŠ a ZŠt. V. Dzurillu a  prístavby, ktoré sú v správe RŠK sa stali vyhľadávaným miestom pre občanov a neziskových organizácií. Ponuka a úroveň poskytovaných služieb RŠK ma priaznivý ohlas a je zárukou dobrého mena MČ Bratislava  - Ružinov aj do budúcnosti
 Poukázala na hospodársky výsledok, ktorý bude do konca roka vyrovnaný a činnosť sa rozšírila a preferujú  sa len športové podujatia. RŠK k 30.06.2013 dosiahol  záporný výsledok hospodárenia-2 596,- EUR, ktorý bude do konca roka vyrovnaný
:
•	hlavná činnosť strata	            -3 789,-  EUR
•	podnikateľská činnosť zisk            1 193,-  EUR

-  2 -

                 Členovia komisie jednohlasne predložený materiál vzali na vedomie a  odporúčajú schváliť v MZ MČ Bratislava – Ružinov.

K bodu 3/
   
Predložený materiál uviedla pani Mgr Kováčová vedúca referátu školstva. Výchova a vzdelávanie v  materských  školách sa uskutočňuje podľa výchovno-vzdelávacích programov. Štátny vzdelávací a výchovný program vymedzuje povinný obsah výchovy a vzdelávania  v materských  školách. Na konkrétne podmienky a ciele je rozpracovaný v jednotlivých  školských programoch. Školský vzdelávací program je základný dokument školy. Súlad školského a štátneho programu kontroluje Štátna školská inšpekcia. 
                 V triede materskej školy s  celodennou výchovou a  vzdelávaním zabezpečujú predprimárne vzdelávanie  striedavo na zmeny  dve učiteľky.  Riaditeľka školy určí pre každú triedu triedneho učiteľa. Učitelia  v súlade so školským vzdelávacím programom organizujú aj  školy v prírode, výlety, akcie a   krúžkovú  činnosť   vždy   s  príslušným   informovaným   súhlasom  zákonného  zástupcu. Pri výučbe cudzieho jazyka a aktivít, na ktoré nemajú kmeňoví učitelia odbornú spôsobilosť, činnosť zabezpečujú aj cudzí lektori.
                 Výchovu a vzdelávanie materské školy zabezpečujú prostredníctvom školských vzdelávacích programov v počte 9.
      Predseda komisie p. Šmilňák sa dopytoval, že či prenájom jedného poschodia ZŠ Borodáčova  2 pre potreby ZUŠ Exnárová, neohrozí prijatie detí z prímestskej obce Miloslavov. Starosta Miloslavova požiadal starostu MČ Bratislava – Ružinov o pomoc pri zaškolení žiakov II. stupňa základnej školy. Prijatie týchto žiakov nie je týmto prenájmom ohrozený.
Výchova a vzdelávanie v  základných  školách sa uskutočňuje podľa výchovno-vzdelávacích programov. Štátne vzdelávacie a výchovné programy vymedzujú povinný obsah výchovy a vzdelávania  v školách. Školský vzdelávací program a školský výchovný program sú základné dokumenty školy, ktoré rozpracovávajú štátne programy na konkrétne podmienky školy. Súlad školského a štátneho programu kontroluje Štátna školská inšpekcia. 
Výchova a vzdelávanie sa realizuje  podľa 9 vzdelávacích programov škôl a 9 výchovných programov školských zariadení (školský klub detí), ktoré sú súčasťou základnej školy. Ťažisko výchovno-vzdelávacieho procesu je zamerané na intaktných žiakov vo veku povinnej školskej dochádzky. 
                  Členovia komisie jednohlasne predložený materiál vzali na vedomie a  odporúčajú schváliť v MZ MČ Bratislava – Ružinov.

                                                                                                 Ing. Pavol Šmilňák v.r.
                                                                                                     predseda komisie     

V Bratislave,  2. 9. 2013
Zapísala,  Mgr. M. Bartáková